Ο ρόλος των συμπληρωμάτων διατροφής ψευδαργύρου στην οξεία διάρροια σε βρέφη και παιδιά: Συστηματική ανασκόπηση και μετα-ανάλυση
Creators: name: Τσόκος, Δημήτριος Νικολάου
Publisher: name: Aristotle University of Thessaloniki
Year: 2024
Subjects: Διάρροια
Ψευδάργυρος
Θεραπεία
Diarrhea
Zinc
Treatment

description: Ως διάρροια ορίζεται η αποβολή τριών ή και περισσοτέρων υδαρών κενώσεων την ημέρα σύμφωνα με τον Παγκόσμιο Οργανισμό Υγείας (WHO). Ωστόσο σε μικρά παιδιά και βρέφη, ο ορισμός της διάρροιας μπορεί να είναι πολύ πιο δύσκολος, καθώς κάποια υγιή βρέφη που σιτίζονται με μητρικό γάλα μπορεί να έχουν έως και 8 κενώσεις την ημέρα. Το ερώτημα που τέθηκε για την υλοποίηση της παρούσας διπλωματικής εργασίας, είναι αν η χορήγηση συμπληρωμάτων διατροφής ψευδαργύρου ως μονοθεραπεία για την αντιμετώπιση της οξείας διάρροιας σε βρέφη και παιδιά, έχει στατιστικά και κλινικά σημαντικά αποτελέσματα έναντι της λήψης εικονικού φαρμάκου. Για την απάντηση του ερευνητικού ερωτήματος επελέγη η μέθοδος της συστηματικής ανασκόπησης και μετα-ανάλυσης στις παρακάτω βάσεις δεδομένων:PubMed, Embase, Cochrane Central Register of Controlled Trials (CENTRAL), ClinicalTrials.gov και WHO International Clinical Trials Registry Platform (ICTRP). Χρησιμοποιήθηκε ένας συνδυασμός λέξεων-κλειδιών, χωρίς περιορισμούς στη γλώσσα και τη χρονολογία. Ως μοντέλο σύνθεσης των δεδομένων προτιμήθηκε το μοντέλο των τυχαίων επιδράσεων, καθώς αναμενόταν η ετερογένεια να είναι σημαντική. Τελικά συμπεριελήφθησαν 11 μελέτες στη μετα-ανάλυση. Τα ευρήματα της παρούσας μελέτης συνιστούν τη χρήση του ψευδαργύρου στη θεραπεία της παιδικής – βρεφικής διάρροιας, ενώ υποδεικνύουν και την ανάγκη βελτίωσηςτης τρέχουσας στρατηγικής χορήγησης των συμπληρωμάτων ψευδαργύρου. Τα αποτελέσματα της εργασίας δείχνουν τη σημαντικότητα της χρήσης συμπληρωμάτων διατροφής ψευδαργύρου σε περιστατικά οξείας και χρόνιας διάρροιας, αλλά απαιτείται περαιτέρω διερεύνηση της στρατηγικής χρήσης τους καθώς ο στόχος της κλινική σημαντικότητας δεν επιτυγχάνεται στην παρούσα ανασκόπηση και μετα- ανάλυση.
description: Diarrhea is defined as the expulsion of three or more watery stools per day according to the World Health Organization (WHO). However, in young children and infants, the definition of diarrhea can be much more difficult, as some healthy breastfed infants may have up to 8 stools per day. The question raised for the conduction of this Thesis, was if the administration of zinc food supplements as mono therapy for the treatment of the acute diarrhea in infants and children, has statistically and clinically significant results versus the placebo intervention. To investigate the research question, a systematic review and meta-analysis method was performed on the following databases: PubMed, Embase, Cochrane Central Register of Controlled Trials (CENTRAL), ClinicalTrials.gov and WHO International Clinical Trials Registry Platform (ICTRP). A combination of keywords was used, with no restrictions on language and chronology. The random effects model was preferred as the data synthesis model, since heterogeneity was expected to be significant. Finally, 11 studies were included in the meta-analysis. The findings of the study suggest the use of zinc in the treatment of diarrhea in children and infants, and prove the need to improve the current strategy of zinc supplements usage. The thesis’s findings prove the significance of zinc diet supplements usage for acute and chronic diarrhea cases since the goal of clinical significance was not achieved in the present systematic review and meta-analysis.